שלמה תירוש (קצין)

שלמה תירוש (28 ביולי 1945 – 29 באוגוסט 2023) היה יזם ומנהל ישראלי, ממייסדי חברת גילת רשתות לווין. שירת בצה"ל בתפקידי מודיעין, פיקד על היחידה הטכנולוגית של אגף המודיעין והשתחרר בדרגת אלוף-משנה.

ביוגרפיה
תירוש נולד בארץ ישראל וגדל בקיבוץ משמר השרון. שירת בסיירת מטכ"ל ועוטר בעיטור המופת. במהלך מלחמת ההתשה שימש סגן מפקד פעולת "בולמוס 3" של היחידה. שירת בתפקידי מודיעין שונים, בשנים 1980 עד 1985 פיקד על היחידה הטכנולוגית של אגף המודיעין ובשנים 1985 עד שחרורו ב-1987 עמד בראש פרויקט טכנולוגי במשרד הביטחון. ב-1988 זכה בפרס ביטחון ישראל.

לאחר שחרורו מצה"ל, היה ממייסדי חברת גילת רשתות לווין, יחד עם יואל גת, יהושע לוינברג, עמירם לוינברג וגידי קפלן. היה ממייסדי גילת תקשורת (מנטרג'י), כיהן כמנכ"ל ויו"ר החברה, היה ממנהלי חברת חלל תקשורת לוויינים, דירקטור בגילת סאטקום, תדיראן קשר ובחברות נוספות.

בעל תואר ראשון בכלכלה מאוניברסיטת בר-אילן.

נפטר ב-28 באוגוסט 2023, ונטמן בבית העלמין סביון.

קישורים חיצוניים

הערות שוליים

מנכ"לים יוצאי שירות קבע בצה"ל
יזמי היי-טק ישראלים
זוכי פרס ביטחון ישראל
מעוטרי עיטור המופת
לוחמי סיירת מטכ"ל
מפקדי היחידה הטכנולוגית של אגף המודיעין
אלופי-משנה בצה"ל
בוגרי אוניברסיטת בר-אילן
משמר השרון: אישים
אנשי היישוב ילידי הארץ
ישראלים שנולדו ב-1945
ישראלים שנפטרו ב-2023
אישים הקבורים בבית הקברות בסביון